ক্রিস্টফ ভালৎজ

ক্রিস্টফ ভালৎজ (জার্মান উচ্চারণ: [ˈkrɪstɔf ˈvalts]; জন্ম ৪ অক্টোবর ১৯৫৬) হলেন একজন অস্ট্রীয় মার্কিন অভিনেতা। মার্কিন চলচ্চিত্র নির্মাতা কোয়েন্টিন টারান্টিনোর চলচ্চিত্রে অভিনয়ের মধ্য দিয়ে তিনি সুনাম অর্জন করেছেন। তিনি টারান্টিনো পরিচালিত দুই চলচ্চিত্র ইনগ্লোরিয়াস বাস্টার্ডস (২০০৯) এ কর্নেল হান্স লান্ডা এবং জ্যাঙ্গো আনচেইন্ড (২০১২) এ বাউন্টি হান্টার ডঃ কিং সুলৎজ চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেছেন। এছাড়া তিনি কান চলচ্চিত্র উৎসব এবং স্ক্রিন অ্যাক্টরস গিল্ড পুরস্কার এ তার লান্ডা চরিত্রের জন্য শ্রেষ্ঠ অভিনেতার পুরস্কার লাভ করেন। ভালৎজ ১৯৫৬ সালের ৪ অক্টোবর ভিয়েনায় জন্মগ্রহণ করেন। তার পিতা ইয়হানেস ভালৎজ ও মাতা এলিসাবেথ আরবান্সিস জার্মানি ও অস্ট্রিয়ার সেট ও পোশাক পরিকল্পনাকারী। তার মাতামহ রুডল্‌ফ ফন আরবান ছিলেন একজন মনোবিজ্ঞানী ও মনোরোগ বিশেষজ্ঞ। তার রচিত বই সেক্স পারফেকশন অ্যান্ড ম্যারিটাল হ্যাপিনেজ। ভালৎজের মাতামহী মারিয়া মায়েন ছিলেন একজন বুর্গ থিয়েটারের অভিনেত্রী। তার প্র-মাতামহ মাতামহীরাও থিয়েটারে কাজ করতেন। ২০০৯ সালে ভালৎজ কোয়েন্টিন টারান্টিনো পরিচালিত ইনগ্লোরিয়াস বাস্টার্ডস চলচ্চিত্রে ইহুদি শিকারি কর্নেল হান্স লান্ডার ভূমিকায় অভিনয় করেন। এই চরিত্রের জন্য তিনি সমালোচকদের প্রশংসা অর্জন করেন এবং ২০০৯ সালে অনুষ্ঠিত কান চলচ্চিত্র উৎসব এ শ্রেষ্ঠ অভিনেতার পুরস্কার লাভ করেন। ২০১০ সালের জানুয়ারি মাসে তিনি শ্রেষ্ঠ পার্শ্ব অভিনেতা হিসেবে নিউ ইয়র্ক ক্রিটিকস সার্কেল পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার লাভ করেন। পরের মাসে শ্রেষ্ঠ পার্শ্ব অভিনেতা হিসেবে বাফটা পুরস্কার ও একাডেমি পুরস্কার অর্জন করেন। ২০১১ সালে ভালৎজ মিচেল গন্ড্রির দ্য গ্রিন হর্নেট চলচ্চিত্রে গ্যাংস্টার বেঞ্জামিন শুড্‌নফ্‌স্কি চরিত্রে, ওয়াটার ফর এলিফেন্টস্‌ এবং রোমান পোলান্‌স্কির কার্নেজ চলচ্চিত্রে অভিনয় করেন। তিনি জার্মান বাউন্টি হান্টার ডঃ কিং সুলৎজ চরিত্রে কোয়েন্টিন টারান্টিনো পরিচালিত জ্যাঙ্গো আনচেইন্ড চলচ্চিত্রে অভিনয় করেন। তার এই চরিত্রের জন্য তিনি প্রশংসিত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার অর্জন করেন। একই বছর ভালৎজ সাবেক সোভিয়েত নেতা মিখাইল গর্বাচেভ চরিত্রে রেকজাভিক চলচ্চিত্রে অভিনয় করেন। চলচ্চিত্রটি ১৯৮৬ সালে যুক্তরাষ্ট্র ও সোভিয়েত ইউনিয়নের মধ্যে শান্তি সংলাপ নিয়ে নির্মিত। ২০১৩ সালের এপ্রিল মাসে তিনি ২০১৩ কান চলচ্চিত্র উৎসব এর প্রতিযোগিতা বিভাগের জুরি সদস্য হিসেবে নির্বাচিত হন। এই বছরের শেষের দিকে তিনি বেলজিয়ামের আন্তভের্পের ভ্লাম্‌সে অপেরায় দের রসেনকাভালিয়ের অপেরা নির্দেশনা দেন। ২০১৪ সালে তিনি ৬৪তম বার্লিন আন্তর্জাতিক চলচ্চিত্র উৎসব এ জুরি সদস্য নির্বাচিত হন। এছাড়া টিম বার্টন পরিচালিত বিগ আইজ চলচ্চিত্রে ওয়াল্টার কিন চরিত্রে অভিনয় করেন। এই চরিত্রে অভিনয়ের জন্য তিনি সেরা সঙ্গীতধর্মী বা কমেডি চলচ্চিত্র অভিনেতার জন্য গোল্ডেন গ্লোব পুরস্কারে মনোনীত হন। ২০১৫ সালে তিনি জেমস বন্ড চলচ্চিত্র ধারাবাহিকের ২৪তম চলচ্চিত্র স্পেক্টার এ খল চরিত্র আর্নস্ট স্টাভ্রো ব্লুফেল্ডের ভূমিকায় অভিনয় করেন। একই বছর তিনি ঘোষণা দেন ভায়োলা ড্রেথ এর খুনের সত্য ঘটনা অবলম্বনে দ্য ওর্স্ট ম্যারিজ ইন জর্জটাউন চলচ্চিত্র পরিচালনা ও অভিনয় করবেন। ২০১৬ সালের জুলাই মাসে তার অভিনীত দ্য লিজেন্ড অফ টারজান মুক্তি পায়। এতে তিনি প্রধান খল চরিত্র একজন বেলিজিয়ান দুর্নীতিবাজ ক্যাপ্টেন লিও রম এর ভূমিকায় অভিনয় করেন। ভালৎজের প্রাক্তন স্ত্রীর সাথে তার তিন সন্তান। তার দ্বিতীয় স্ত্রী পোশাক পরিকল্পনাকারী জুডিথ হলস্ত। তাদের এক মেয়ে রয়েছে। তারা বার্লিন, লন্ডন, ও লস অ্যাঞ্জেলেসে বসবাস করে। ভালৎজের মাতৃভাষা জার্মান, পাশাপাশি তিনি ইংরেজি ও ফরাসি ভাষায় দক্ষ। ইনগ্লোরিয়াস বাস্টার্ডস চলচ্চিত্রে তিনি এই তিনটি ভাষায় কথা বলেন। Stone, Natalie (১০ এপ্রিল ২০১৫)। "Christoph Waltz: 5 Things You Didn't Know About the Actor"। হলিউড রিপোর্টার। সংগ্রহের তারিখ ২ এপ্রিল ২০১৭।  Myself not least: a confessional autobiography of a psychoanalyst and some explanatory history cases, by Rudolf von Urban, p. 210। Lim, Dennis (১২ আগস্ট ২০০৯)। "'Inglourious' Actor Tastes the Glory"। দ্য নিউ ইয়র্ক টাইমস। সংগ্রহের তারিখ ২ এপ্রিল ২০১৭।  Fleming, Michael (১৭ মে ২০০৯)। "Tarantino reflects on 'Basterds'"। ভ্যারাইটি। সংগ্রহের তারিখ ২ এপ্রিল ২০১৭।  Ordoña, Michael (২৭ ডিসেম্বর ২০১২)। "Christoph Waltz admires Tarantino's to-the-heart style"। লস অ্যাঞ্জেলেস টাইমস। সংগ্রহের তারিখ ২ এপ্রিল ২০১৭।  Kemp, Stuart (১৫ অক্টোবর ২০১২)। "Christoph Waltz to Play Mikhail Gorbachev in 'Reykjavik'"। হলিউড রিপোর্টার। সংগ্রহের তারিখ ২ এপ্রিল ২০১৭।  Saperstein, Pat (২৩ এপ্রিল ২০১৩)। "Nicole Kidman, Christoph Waltz, Ang Lee Among Cannes Jury Members"। ভ্যারাইটি। ২৬ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৭।  Sepinwall, Alan (২ মে ২০১৪)। "Weinstein sets Oscar season release dates for three awards hopefuls"। আপরক্স। সংগ্রহের তারিখ ২ এপ্রিল ২০১৭।  Dibdin, Emma (৪ ডিসেম্বর ২০১৪)। "Bond 24 title revealed as Spectre, Christoph Waltz joins cast"। ডিজিটাল স্পাই। সংগ্রহের তারিখ ২ এপ্রিল ২০১৭।  Andrews-Dyer, Helena (৬ মে ২০১৫)। "Actor Christoph Waltz will direct and star in 'The Worst Marriage in Georgetown'"। দ্য ওয়াশিংটন পোস্ট। সংগ্রহের তারিখ ২ এপ্রিল ২০১৭।  Freydkin, Donna (২৬ জানুয়ারি ২০১০)। "At long last, movie stardom shines on Christoph Waltz"। ইউএসএ টুডে। সংগ্রহের তারিখ ২ এপ্রিল ২০১৭।  Billington, Alex (২০ আগস্ট ২০০৯)। "Interview: Col. Hans 'The Jew Hunter' Landa - Christoph Waltz"। ফার্স্ট শোয়িং। সংগ্রহের তারিখ ২ এপ্রিল ২০১৭।  ইন্টারনেট মুভি ডেটাবেজে ক্রিস্টফ ভালৎজ (ইংরেজি) ক্রিস্টফ ভালৎজ ভক্তদের ওয়েবসাইট